NaiveNeuron/SloPal huggingface dataset:
L. Köteles, poslanec: (2001-09-21):
V menších obciach pri riešení spoločenských problémov je spoľahnutie v prvom rade na členov zastupiteľstiev. Je dokázané, že práve členovia zastupiteľstiev sú ochotní hocikedy a aj nezištne pracovať pre svoju obec, sú presvedčení, že keď dostali dôveru a sú vo vedení svojich obcí, túto dôveru sú povinní aj zaslúžiť si. A teraz neviem, z akého dôvodu ich chceme vylúčiť z diania a riešenia spoločenských problémov práve vtedy, keď sme preniesli dosť vážne kompetencie na naše obce. Inak práve väčší počet poslancov umožní, aby pri väčšinovom systéme aj početne menšie spoločenstvá, napríklad národnosti, v niektorých prípadoch aj slovenské komunity alebo časti obcí mali svoje dôstojné zastúpenie v zastupiteľstve svojich obcí. Jediný dôvod, o ktorom sa klebetilo aj medzi poslancami, a takisto aj kacírsky príde mi na um, že menším počtom poslancov je neporovnateľne lepšie a ľahšie zarábať alebo zmanipulovať ich. Inak je typické, že v radoch navrhovateľa, teda Združenia miest a obcí Slovenska sú len starostovia obcí a primátori našich miest a nenašli by sme tam ani jedného poslanca zastupiteľstva. Z tohto dôvodu navrhujem, aby bod číslo 34 spoločnej správy bol vyňatý na osobitné hlasovanie vzhľadom na fakt, že ani tento návrh nerieši túto otázku, a odporúčam, aby sme ani tento návrh nepodporovali. Za najlepšie riešenie považujem, aby tieto návrhy neboli vôbec akceptované, teda navrhujem, aby bod číslo 25 bol vypustený z návrhu a v prípade počtu poslancov obecných zastupiteľstiev bol zachovaný doposiaľ existujúci, možno že nedokonalý, ale napriek tomu fungujúci stav. Na záver niečo osobného. Keby Národná rada Slovenskej republiky odsúhlasila pôvodný návrh alebo pozmeňujúci návrh zo spoločnej správy, mohlo by sa stať, že v mojej rodnej obci by sa stal starostom a takisto aj poslancami zastupiteľstva len moji bratranci. Pri všetkej úcte našej dosť veľkej rodine toto zlúčenie a koncentrovanie moci by som považoval za prehnané a nelogické. (Hlas z pléna.) Ďakujem. Dodal by som, že táto koncentrácia moci v prípade zníženia počtu poslancov nám hrozí aj vo väčšine našich obcí. A dovoľte mi, aby som v mene skupiny poslancov predložil ešte jeden návrh k bodu číslo 35. V tomto návrhu spresňujeme a konkretizujeme návrh predkladateľa v tom smere, že kto a kedy je poverený zvolať zasadnutie obecného zastupiteľstva, ak ho nezvolá starosta. Ide len o legislatívnotechnické spresnenie. Konkrétne navrhujeme v bode číslo 35 novú piatu vetu, ktorá znie: „Ak ho starosta nezvolá, zasadnutie obecného zastupiteľstva možno uskutočniť, v takomto prípade ho môže zvolať zástupca starostu alebo iný poslanec poverený obecným zastupiteľstvom.“ (Potlesk.) J. Migaš, predseda NR SR: Vážené panie poslankyne, vážení páni poslanci, pán poslanec Köteles ako posledný vystúpil v rozprave. Vyhlasujem rozpravu za skončenú. Pýtam sa ministra, či chce na záver rozpravy vystúpiť? Nech sa páči.
Laššáková, Jana, podpredsedníčka NR SR (2013-12-18):
S reakciou, nech sa páči, pán poslanec Poliačik. Skúste, dobre, nech sa páči.
Kaník, Ľudovít, poslanec NR SR (2015-05-26):
Mňa zaujala tá charakteristika toho súčasného stavu, a myslím si, že v tej charakteristike je zakódované aj to, prečo to tak je, pretože dalo by sa to jednou vetou povedať, že sú hodení všetci do jedného vreca. To je také po povrchu kĺžuce, Martin, musím povedať, pretože si spomínal politikov, politické strany, nikto tu nie je pre nič iné, len pre peniaze, odtrhnutie od ľudí, ignoráciu všetkého a všetci len rozmýšľajú, ako sa dostať k tým peniazom. Všetci to určite nie sú. To je paušalizácia, ktorá práve vedie k tomu, že, áno, politik sa stáva nadávkou. A aj tí, ktorí sa chcú odlíšiť od iných a ktorí sa teraz tvária, že sú tí noví, tak ju používajú. A tým pádom len potvrdzujú, že to tak je. A je to nesprávne, pretože každý je iný. Ja som v živote sa nepozeral na to, či je, nie je tu nejaký príspevok, a keď som čokoľvek v politike robil, vždy ma viedli len idey, ktoré chcem presadiť, a veci, ktoré chcem presadiť v tejto spoločnosti. Ale hádzanie všetkých do jedného vreca je nesmierne škodlivé a nikam nevedie. A najzábavnejšie je potom, keď politici, sme tu všetci, keď sme už raz zvolení, politikmi, hovoria, že politici sú zlí. Predkladatelia tohto zákona sú politici, ty si politik, všetci sme tu politici. A tváriť sa, že nie sme a tí starí sú politici a my sme niečo iné, to je len voda na mlyn toho, aby sa politika vnímala ako niečo odporné, čo treba odmietať, a pritom politika určuje chod tohto štátu a je buď dobrá, alebo zlá a politici sú buď dobrí, alebo zlí a treba tam nových ľudí, ale paušalizáciou určite tomu robíme len medvediu službu.
R. Madej, poslanec: (2003-10-28):
Z. Martináková, podpredsedníčka NR SR: Ďakujem, pán poslanec. Pán spravodajca, ešte sa chcete k rozprave vyjadriť? Ďakujem. Ďakujem, pán spravodajca, prerušujem rokovanie o tomto bode programu. Ďalším bodom je druhé čítanie o vládnom návrhu zákona o súdnych úradníkoch. Vládny návrh zákona ste dostali ako tlač 337, spoločnú správu máte ako tlač 337a. Prosím, pán podpredseda vlády a minister spravodlivosti pán Lipšic, aby ste návrh zákona pred poslancami odôvodnili.
Gašpar, Tibor, poslanec NR SR (2024-02-08):
Ďalej budeme hlasovať o bode 294 druhého pozmeňujúceho návrhu poslanca Galka.
I. Radičová, poslankyňa: (2006-12-06):
Dovoľte mi predložiť pozmeňujúci návrh. V čl. II sa dopĺňa nový bod 11, ktorý znie: „Za § 293p sa dopĺňa nový § 293r, ktorý znie: „Úrazová renta, ktorá sa na základe § 293o ods. 1 vyplácala alebo mala vyplácať po 31. júli 2006 vo výške 50 % sumy úrazovej renty vyplácanej ku dňu priznania starobného dôchodku, predčasného dôchodku alebo ku dňu dovŕšenia 65 rokov veku poberateľa po zvýšení podľa tohto zákona, sa od 1. januára 2007 vypláca v plnej výške úrazovej renty vyplácanej ku dňu priznania starobného dôchodku, predčasného dôchodku alebo ku dňu dovŕšenia 65 rokov veku poberateľa. Pozostalostná úrazová renta, ktorá sa na základe § 293o ods. 1 vyplácala alebo mala vyplácať po 31. júli 2006 vo výške 50 % sumy pozostalostnej úrazovej renty vyplácanej ku dňu, v ktorom by zomretý dovŕšil 65 rokov veku, sa od 1. januára 2007 vypláca v plnej výške pozostalostnej úrazovej renty vyplácanej ku dňu, v ktorom zomretý dovŕšil 65 rokov veku. Na zvyšovanie úrazovej renty a pozostalostnej renty platí § 82 rovnako.“ Druhý bod: „Úrazová renta, ktorú priznala alebo mala priznať Sociálna poisťovňa na základe § 293o ods. 2 vo výške 50 % sumy, ktorá patrila ku dňu zániku nároku na úrazovú rentu po zvýšení podľa tohto zákona, sa od 1. januára 2007 vypláca v plnej výške úrazovej renty, ktorá patrila ku dňu zániku nároku na úrazovú rentu po zvýšení podľa tohto zákona. Pozostalostná úrazová renta, ktorú priznala alebo mala priznať Sociálna poisťovňa na základe § 293o ods. 2 vo výške 50 % sumy, ktorá patrila ku dňu zániku nároku na pozostalostnú rentu po zvýšení podľa tohto zákona, sa od 1. januára 2007 vypláca v plnej výške pozostalostnej úrazovej renty, ktorá patrila ku dňu zániku nároku na pozostalostnú úrazovú rentu po zvýšení podľa tohto zákona. Na zvyšovanie úrazovej renty a pozostalostnej úrazovej renty platí § 82 rovnako.“ Tretí bod: „Úrazová renta, ktorá sa na základe § 293o ods. 3 vypláca alebo sa mala vyplácať od 1. augusta 2006 vo výške 50 % sumy vyplácanej k 31. júlu 2006, sa od 1. januára 2007 vypláca v plnej výške vyplácanej k 31. júlu 2006.“ Štvrtý bod: „V konaniach o nároku na úrazovú rentu a pozostalostnú rentu podľa § 293o ods. 1 až 3, ktoré neboli ukončené k 31. decembru 2006, sa od 1. januára 2007 postupuje podľa odsekov 1 až 3.“.“ Teda reagujem na poslanecký návrh pozmeňujúci, ktorý pri prerokovaní novely zákona o sociálnom poistení určil vyplácanie rent len vo výške 50 %. Navrhujem, aby sme sa teda vrátili k pôvodnému návrhu ministerstva práce, sociálnych vecí a rodiny. Možno treba podčiarknuť, že náklady na vyplácanie týchto rent už v pôvodnej novele boli plne zakalkulované, keďže to bol vládny návrh a predstavoval tento obnos 5 mil. Sk. Obraciam sa na podporu tejto snemovne pre tento pozmeňujúci návrh. Ďakujem veľmi pekne.
Blanár, Juraj, podpredseda NR SR (2023-03-15):
Pani poslankyňa Zemanová, môžete reagovať na faktické.
Jasaň, Viliam, poslanec NR SR (2015-11-24):
Konštatujem, že sme odhlasovali všetky návrhy zo spoločnej správy. Dajte preto hlasovať o postúpení návrhu zákona do tretieho čítania ihneď.
Hrnčiar, Andrej, podpredseda NR SR (2018-05-28):
Pán poslanec Mizík.
E. Kolesár, poslanec: (2004-12-02):
Čo sa týka odpovede na túto otázku, chcem povedať jedno, že nielen podľa študentov stredných škôl, ale čo je oveľa dôležitejšie, aj podľa pedagogických pracovníkov nie sú a nie je systém nových maturitných skúšok pripravený tak, ako to pán minister vo svojej odpovedi tvrdí. To, že môžeme určitým spôsobom mať výhrady voči tomu, že študenti nie sú spokojní, tam by sa dalo isteže objektívne diskutovať o tom, že, samozrejme, každý študent má určitú náchylnosť k tomu brániť sa takémuto novému spôsobu skúšok, zvlášť, keď nevie, do čoho ide a podobne. Ale ťažko už môžeme z niečoho takého podozrievať pedagogických pracovníkov, ktorí jednoznačne na školách, na mnohých školách tvrdia, že tento systém nie je dostatočne pripravený, že nie sú dostatočne informovaní o tom, akým spôsobom tieto nové maturitné skúšky budú prebiehať. Takže apelujem na to, aby skutočne aj po dohode s týmito pracovníkmi školstva bol tento systém ešte dopracovaný. Ďakujem.
Novotný, Viliam, poslanec NR SR (2011-02-03):
Pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2004-03-17):
I. Hopta, poslanec: Ja viem, že poslanci vládnej koalície sú veľmi nervózni, keď vidia grafy poslanca Ondriaša (smiech), ale áno, vážené dámy, vážení páni, pretože tie grafy hovoria o tom, že tieto vládne reformy, ktoré tu robíte od novembra 1989, vedú občanov tejto krajiny do záhuby. Pán poslanec Ondriaš nehovoril o tom, že sa niekto z grafov naje, ale, bohužiaľ, nikto sa nenaje ani z vašich toľko sľubovaných reformných krokov, ktoré tu sľubujete od novembra 1989. Ja chcem len povedať, že ak sa na jednej strane možno sčasti  zvýšila životná úroveň v Bratislave, tak na druhej strane východné a stredné Slovensko žije naozaj v zlých sociálnych ekonomických podmienkach. Ja pochádzam z Humenného a občania sa smejú, hovoria mi, povedz im, že kým do Trnavy dávajú Peugeota, tak nám dávajú azylantov. Kým na našich občanov nemajú finančné prostriedky, tak na jedného azylanta táto vládna koalícia bude vynakladať 500 korún denne, bude mu zabezpečovať teplú stravu, teplé bývanie, bezplatnú školskú dochádzku detí a tak ďalej a tak ďalej. Čiže na jednej strane sa vieme postarať o občanov cudzích krajín, ale na druhej strane sa neviem postarať o občanov vlastnej krajiny. Ja si myslím, že ten ironických smiech, ktorý tu z lavíc vládnej koalície zaznieval, vás prejde vo chvíli, keď si pozriete výsledky budúcich parlamentných volieb. Potom vám bude do plaču, a nie do smiechu, pretože mnohé politické strany, ktorých poslanci sa teraz tak radi usmievajú, zrejme už v tomto parlamente nebudú sedieť. Takže, vážené dámy, vážení páni, namiesto toho, aby ste sa usmievali, začnite už konečne robiť pre občanov tejto krajiny, pretože pred voľbami ste im nasľubovali toho strašne veľa a dnes nerobíte nič iné, len ich doslova každý deň klamete a podvádzate.
Hrušovský, Pavol, podpredseda NR SR (2011-03-23):
Páni ministri! Páni ministri! Nech sa páči, pán poslanec.
Sloboda, Radovan, poslanec NR SR (2020-04-20):
Ja ďakujem za slovo, pán predsedajúci. Chcem len v podstate podporiť a zopakovať svojimi slovami, čo povedal kolega a predrečník. Všetky opatrenia súvisia... (Prerušenie vystúpenia predsedajúcim.)
Saková, Denisa, ministerka vnútra SR (2018-05-10):
Ďakujem veľmi pekne za slovo. Vážený pán poslanec, všetky postupy vykonávania hraničných kontrol sú spoločné pre všetky štáty, ktoré sa nachádzajú v schengenskom priestore a majú to upravené v nariadení európskej smernice 399/2016, ktorým sa ustanovuje kódex Únie o pravidlách upravujúcich pohyb osôb cez hranice, ktorý sa aj nazýva Kódex schengenských hraníc, tzv. schengenské acquis. Tento európsky predpis stanovuje rozličné vybavovacie procedúry pre osobitné kategórie osôb. Ak berieme do úvahy, že v prípade hláv štátu a ich delegácií, tak tam sa uplatňuje výnimka zo všeobecných predpisov, opakujem ešte raz, hláv štátu a ich delegácií, ktorá je upravená v prílohe tohto kódexu, tohto nariadenia, vtedy sa kontrola, hraničná kontrola nemôže vykonávať. V prípade ministerskej návštevy, ktorá prekračuje vonkajšiu hranicu Slovenskej republiky, sa vykonáva hraničná kontrola ministra a celej delegácie podľa schengenského acquis. Samozrejme, sú nejaké výnimky, ale tie výnimky sú napríklad prednostné vybavenie alebo nie je potrebné preukazovať účel pobytu alebo finančné zabezpečenie. Vaša otázka aj znela, čo sa týka, alebo dotkla sa kontroly batožiny. Tak kontrolu batožiny u oficiálnych návštev, štátnych návštev, vykonáva Úrad na ochranu ústavných činiteľov a diplomatických misií Ministerstva vnútra Slovenskej republiky. Všetky návštevy zahraničných delegácií sú koordinované s ministerstvom zahraničných vecí a európskych záležitostí, takže na záver, ak by som mohla, ak sa pýtate a vašou otázkou narážate na odchod vietnamskej delegácie zo Slovenska, ktoré je celkom rezonujúca téma v posledných týždňoch, dovoľte mi, aby som ešte raz zhrnula, že táto vietnamská delegácia či na vstupe, či na výstupe prešla riadnou hraničnou kontrolou podľa schengenského acquis. A ešte len doplním, riadna hraničná kontrola znamená stotožnenie cestujúceho s jeho cestovným dokladom. Ďakujem veľmi pekne.
Viskupič, Marián, poslanec NR SR (2024-02-09):
Ďakujem pekne za slovo. Áno, samozrejme, toto sú presne tie dva pohľady, že teda či je toto potrebné skráteným, ale aj ja si myslím, že pochvala po finále nikdy nezaškodí a áno, už tu dneska ráno bola debata, že asi že väčšie zneužitie skráteného legislatívneho konania, ako bolo pri Trestnom zákone, proste tu možno už ani nebude a si to asi s tým úplne neporovnávajme, tak išiel som do toho, že skutočne oceňujem a tak sme v takej situácii, ale oceňujem proste priamo z pána ministra. Aj keď áno, o tých hroziacich škodách sa baviť môžme, ale či teda reálne hrozia, ale dobre, je to takto a teda ja si myslím, že pochvala nepoškodí niekedy. Ďakujem.
Paška, Pavol, predseda NR SR (2012-09-26):
Pán poslanec Lebocký.
Ľ. Jahnátek, minister hospodárstva SR: (2008-01-31):
Podpora zaostalých regiónov sa realizuje aj budovaním priemyselných parkov. V súčasnosti prebieha výstavba priemyselného parku podporeného zo štrukturálnych fondov v Michalovciach, pričom celková výška štátnej pomoci tu predstavuje sumu 160 mil. slovenských korún. Predpokladáme, že po ukončení výstavby a etablovaní investorov sa v tomto priemyselnom parku v regióne vytvorí najmenej 1 500 nových pracovných miest. Ďalšou oblasťou, ktorá napomáha rozvoju zaostalých regiónov, je aj prijatie nového zákona č. 561/2007 Z. z. o investičnej pomoci a o zmene a doplnení niektorých zákonov, ktorý legislatívne upravuje nové pravidlá poskytovania štátnej pomoci a ktorý na rozdiel od predchádzajúceho zákona o investičných stimuloch podporuje aj oblasti technologických centier, centier strategických služieb a oblasti poskytovania služieb v cestovnom ruchu. Podmienky a limity poskytovania jednotlivých foriem investičnej pomoci sú v tomto zákone upravené diferencovane podľa odvetvia a regiónu, pri zachovaní princípu vyššej miery pomoci projektom s vyššou mierou sofistikovanosti a pridanej hodnoty v menej rozvinutých regiónoch. Investičnú pomoc v zmysle tohto zákona bude možné poskytnúť podnikateľovi na podporu počiatočnej investície a na tvorbu nových pracovných miest, ktoré bezprostredne s novou investíciou súvisia. Príkladom takejto podpory rozvoja regiónu je aj investícia spoločnosti Magnet – Marelli v priemyselnom parku Kechnec, ktorá predstavuje jednu z najvýznamnejších akvizícii zahraničného investora za rok 2007. Chcem sa tiež dotknúť alebo chcem podotknúť, že uvedená spoločnosť plánuje v priebehu najbližšieho obdobia rozšíriť svoje aktivity v tomto regióne aj o investície do budovania výskumno-vývojového strediska v úzkej spolupráci s Technickou univerzitou v Košiciach, čím sa napĺňa zámer terajšej vlády podporovať sofistikované investície s vyššou pridanou hodnotou a s využitím vedeckého potenciálu vysokoškolsky vzdelaných ľudí na Slovensku. Aj stratégia rozvoja cestovného ruchu v Slovenskej republike, vypracovaná ministerstvom hospodárstva a schválená vládou v máji 2007 predstavuje jeden z koncepčných nástrojov vlády Slovenskej republiky majúcich za cieľ rozvoj zaostávajúcich regiónov stredného a východného Slovenska. Práve na tieto regióny budú platiť priority.. (Hluk v sále.)
P. Hrušovský, predseda NR SR: (2005-02-08):
(Hlasovanie.) 135 prítomných, 79 za návrh, 15 proti, 41 sa zdržalo. Bod 34 zo spoločnej správy sme schválili. Budeme teraz hlasovať o bode 48. M. Abelovský, poslanec: S návrhom gestorského výboru schváliť ho. To sú právnické osoby.
Viskupič, Marián, poslanec NR SR (2020-12-09):
Pán predseda, prosím, otvorte rozpravu v treťom čítaní .
Klus, Martin, podpredseda NR SR (2019-10-25):
Ďakujem, evidujem vaše prihlásenie do rozpravy. Skôr ako dám slovo spravodajcovi, dovoľte mi ako našu asi poslednú dnešnú návštevu privítať žiakov zo Základnej školy z Topoľčianok. Vitajte v Národnej rade. (Potlesk.) A teraz už prosím o spravodajskú správu, dávam slovo spoločnému spravodajcovi z výboru pre hospodárske záležitosti, pánovi poslancovi Kondrótovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Ondruš, Branislav, poslanec NR SR (2010-07-08):
Sľubujem. (Potlesk.)
Mizík, Stanislav, poslanec NR SR (2018-05-28):
Ďakujem za slovo. Stano, spomenul si médiá. Tieto médiá už desiatky rokov manipulujú s verejnou mienkou. Masírujú vedomie, dávajú podprahové informácie. Deformujú myslenie zvlášť mladým ľuďom, podsúvajú im vzory, ktoré zodpovedajú ideologickým a ekonomickým plánom a víziám majiteľov týchto médií. Zvlášť niektoré médiá spolu s rôznymi zákernými mimovládkami a organizáciami dosiahli vo vyplachovaní a masáži mozgov taký stupeň, že sa im podarilo dosiahnuť stav, že sa verejne diskutuje o potratoch, niektoré ženy ho dokonca odporúčajú, politici ho odporúčajú alebo obhajujú. Takisto je to v prípade týchto médií a ich súčasné gej parády. Verejne sa predvádzajú rôzne úchylky. Niekedy to bolo tabu, svoje vzťahy títo prevádzali v súkromí a neobťažovali s tým verejnosť, nepohoršovali malé deti. Boli v bytoch alebo na mestských záchodkoch. A tie ich úchylky podporujú politici ako Ftáčnik či Droba. Podobne je to aj s vraždami nenarodených detí. Ďakujem za slovo.
P. Hrušovský, podpredseda NR SR: (2001-12-04):
(Hlasovanie.) Prítomných je 108 poslancov, za návrh 52, proti 16, zdržalo sa 31, nehlasovalo 9. (Ruch v sále.) Návrh sme neschválili. Ďalší návrh, pán spoločný spravodajca.
Sulík, Richard, predseda NR SR (2011-07-13):
Vážené panie poslankyne, vážení páni poslanci, otváram desiaty rokovací deň 20. schôdze Národnej rady. Na dnešnom rokovacom dni o ospravedlnenie požiadali poslanci Čaplovič, Jánoš, Mamojka, Počiatek a Sidor. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 301/205 Z. z. Trestný poriadok v znení neskorších predpisov a ktorým sa menia a dopĺňajú niektoré zákony (tlač 342). Poprosím ministerku spravodlivosti Luciu Žitňanskú, aby zaujala miesto určené pre navrhovateľov, a pani poslankyňu Vittekovú, aby zaujala miesto určené pre spravodajcov. Dávam slovo ďalšiemu v poradí z písomne prihlásených rečníkov pánovi poslancovi Osuskému, po ňom pánovi poslancovi Poliačikovi. Nech sa páči.
Spišiak, Jaroslav, poslanec NR SR (2024-09-10):
Ďakujem. Áno, hovoríte, že najviac policajtov odišlo ´21, poťažne ´23 a v týchto rokoch. Tak ja som na toto osobne hrdý. Preto lebo vtedy, to sú tí policajti, ktorí nastupovali do polície vtedy, keď som ja bol prvý viceprezident Policajného zboru. Vtedy sme spopulárnili Policajný zbor, vtedy sme tu akože bojovali proti organizovanej kriminalite a tak ďalej, čiže vtedy bol enormný nástup policajtov, ktorým vlastne skoro všetkým v tom istom období vypršal, vypršalo obdobie na čerpanie výsluhového dôchodku, dvadsať rokov. Čiže samozrejmé, že keď ich veľa prišlo, tak ich aj viac odišlo. Čiže to je jedna vec, možno trošku z iného uhla pohľadu, a to je, teraz je vlastne to isté, čím viac policajtov v určitom ob... sú také roky, že veľa ich nastúpi, tak z tých veľa nastupujúcich po tom určitom časovom intervale ich aj viac odíde jak vtedy, keď ich málo nastúpi. Čiže, no a v podstate (povedané so smiechom) jasné, že ste nepochopili, čo som chcel povedať. No však ja vždy tak hovorím, že málokto chápe, čo ja hovorím, ale ja hovorím rôznymi spôsobmi. Ja sa teším, že policajti možno dostanú nejaké príspevky, aj im doprajem tie príspevky, len hovoril som, že škoda, že to neni koncepčné, že to neni systémové a škoda, že nedostanú tí, ktorí to naozaj budú musieť ťahať namiesto tých dôchodcov a namiesto tých nových, ktorí možno prídu. To som vlastne hovoril. Koncepčne a hlavne pre tých, ktorí tu zostanú a budú to robiť aj bez toho, že pre nich tu žiadne motivácie okrem toho príplatku za bývanie, poťažne vlakov zadarmo zatiaľ ešte nebolo ponúknuté.
Ferenčák, Ján, poslanec NR SR (2021-06-24):
Môžem potvrdiť, že tento zákon je politizáciou štátnej správy, a uistiť vás, že je to nesprávny krok. A tu neobstojí ani žiaden argument. O tom celom bol aj zákon o štátnej službe a celé tie princípy, ktoré sa tvorili, aby štátni úradníci neboli politicky dosadzovaní do týchto funkcií. Jediný politicky dosadená osoba bol prednosta, ktorý, ako bolo tu povedané, má mať kontakt na ministra. A teraz bolo povedané, že ako všetci teraz odborníci sú tam, nie sú odborníci a teraz ako čakajú v rade tí odborníci. A musím to možno povedať z praxe, pretože som pracoval na okresnom úrade a ma mrzí, že dehonestujete takto všetkých štátnych úradníkov, že sú politicky nominované osoby, ktoré nevykonávajú svoju činnosť. Tu je spomínaná nejaká korupcia na okresných úradoch, čo pre mňa je nóvum a absolútne neviem si predstaviť kde. A teraz sa chcem spýtať, kde tí odborníci v odboroch, odbor dopravy, verejnej... vnútornej ver... služby, VVS-ká, odbor civilnej ochrany, odbor živnostenský, životné prostredie a tak ďalej, teraz máte odborníkov v okresoch čakajúcich, ktorí sú fundovaní, sú najlepší, a tí, čo teraz pracujú, tam sú 20-30 rokov, tí sú politicky, takže teraz je zmyslom toho zákona, že konečne prídu tí správni odborníci, ktorí to všetko dajú na správnu mieru. No to nie je pravda. Treba sa zastať tých úradníkov, ktorí sú na okresných úradoch, oni vykonávajú svoju prácu zodpovedne. Nepoznám jeden okresný úrad, ktorý zlyhal, lebo ak by zlyhával, tak ministerstvo vnútra, ktoré má v kompetencii celé okresné úrady aj verejnú správu, už dávno koná, takýchto úradníkov vymení. Veď to nie je pravda. Prednosta takisto je ako manažér, ktorý si stráži, že mu ten úrad funguje, títo ľudia fungujú, toto je čisto politicky dosadenie, hlad po funkciách v rámci okresov, pretože už prešiel rok a pol... (Prerušenie vystúpenia časomerom.)
Danko, Andrej, podpredseda NR SR (2024-04-24):
Preto ste zdvihli živnostníkom dane na 20 % z 15 % pri obrate 50-tisíc? Vy. Kokos. Pokračujeme v rozprave. Pýtam sa, či sa chce niekto prihlásiť do rozpravy ústne. Pán poslanec Viskupič. Uzatváram možnosť prihlásenia. Nech sa páči. Pán Pročko. (Reakcia z pléna.)
Laššáková, Jana, podpredsedníčka NR SR (2013-12-11):
Nech sa páči, pán poslanec Číž, je prítomný, máte slovo. Ja len sa chcem ospravedlniť za to, že keď som pri rečníkoch, ktorí mali vystúpiť, povedala, že strácajú poradie a už druhýkrát neboli prítomní, že som nepovedala, že podľa rokovacieho poriadku už nemôžu vystúpiť. Nech sa páči, pán poslanec Číž.
Paška, Pavol, predseda NR SR (2012-08-01):
Ďakujem. Vyhlasujem rozpravu za skončenú. Chcete, pán predseda výboru? Nie. Takže pani poslankyňa Laššáková.
M. Číž, podpredseda NR SR: (2007-03-29):
Ďalšiu otázku položil pán poslanec Lebocký a to ministrovi životného prostredia pánovi Jaroslavovi Izákovi. Otázka znie: „Vážený pán minister, mohli by ste informovať plénum Národnej rady Slovenskej republiky o cieľoch, stave a vývoji organizačných zmien?“ Tak pardon, pán poslanec Lebocký v sále nie je, takže stráca možnosť odpovede na položenú otázku. Takže, pán Ivan Štefanec, ako sledujem, je tu, áno. Pán Ivan Štefanec položil otázku ministrovi hospodárstva Ľubomírovi Jahnátkovi, ktorá znie: „Pán minister, zaznamenal som váš výrok, že ´Slovensko sa v poslednom období vybralo cestou hlbokých ekonomických reforiem.´ Mysleli ste tým daňové, pracovnoprávne a penzijné reformy vlády Mikuláša Dzurindu alebo vašu premenu nezávislých inštitúcií na politické orgány?“ Za neprítomného ministra Jahnátka odpovedá pán minister Vážny. Pán minister, máte slovo s tým, že poprosím oznámenie o ukončení odpovede.
Bugár, Béla, podpredseda NR SR (2010-09-08):
Ďalej v rozprave vystúpi pán poslanec Solymos za klub MOST – HÍD, nech sa páči.
Pellegrini, Peter, predseda NR SR (2015-06-25):
Áno, mám túto informáciu. Je všeobecný súhlas, aby sme tlač 1608 zaradili vo štvrtok po prerokovaní bodoch pána ministra kultúry? Áno. Takže dohoda je uzavretá, bude tam tento bod posunutý. Pán poslanec Vašečka.
Dej, Dávid, poslanec NR SR (2023-12-18):
Ďakujem pekne za slovo. Ingrid, tebe ďakujem za tvoj príspevok veľmi vecný a rovno teda ja by som sa chcel dotknúť toho školského športu, pretože ty si to vystihla veľmi dobre. Tu nedochádza k spájaniu športu, k posilneniu financovania alebo teda k nejakému zjednoteniu. Tu prichádza, naopak, práve k rozdeleniu. A to rozdelenie nastáva tým, ako si spomenula, že sa rozdelí ten školský šport do toho vrcholového. A vieme veľmi dobre, ako ten školský šport je veľmi dôležitý, videli sme to aj minulé vládne obdobie, keď sa snažili zvýšiť počet telesných v rozvrhu a ono síce to môže znieť pekne, ale problém je, že tie deti nemajú jednoducho kde tú telesnú vykonávať, nemá ich kto učiť, takže celé to stojí a padá na školskom športe. Ja si myslím, že darmo tu môžeme stavať veľké štadióny a robiť veľké podujatia a podporovať vrcholový šport, keď jednoducho tam nebude mať kto športovať. A práve ja si myslím, že škola je ten dobrý základ, ktorý dáva teda deťom tú možnosť športovať, a v prípade toho, že sa v nich v tých raných vekoch ten talent prebudí, tak od toho už je dôležité, aby, samozrejme, tie reprezentácie mali dôstojné podmienky, ale darmo ich budú mať, keď tú reprezentáciu nebude mať kto zastupovať. No a aby sme teda mohli povedať nejaký konkrétny príklad, ako je dôležitá tá podpora tých mimoškolských aktivít alebo teda mládežníckych ako takých, islandský model dlhé roky dozadu mali najväčší problém so závislosťou mladých ľudí na alkohole, drogách a práve zvýšeným financova... alebo teda finančných prostriedkov docielili to, že mladí ľudia alebo teda žiaci a študenti sa mohli rozvíjať v športe alebo teda v iných mimoškolských a voľnočasových aktivitách a toto malo za, teda docielilo im to, že jednoducho sú momentálne na vrchole toho, že majú, práve naopak, najnižší problém a deti žijú zdravým životným štýlom. A toto si myslím, že je aj pointa toho, čo by sme mali aj my docieliť. Ďakujem pekne. (Potlesk.)
Dostál, Ondrej, poslanec NR SR (2018-09-13):
Ďakujem obom kolegom za reakcie. No, žiaľ, nedozvedel som sa, že kto s tým prišiel, ani čo bol ten konkrétny podnet, prečo práve teraz idete sťažovať podmienky pre prešetrovanie anonymných podaní. Pán poslanec Číž, teda Jarjabek, pardon, pardon, ja som tiež nikdy neposlal žiadne anonymné oznámenie. Tiež si nemyslím, že je to mimoriadne chvályhodná činnosť. Ale viem si predstaviť situácie, keď to zlo, na ktoré upozorňuje anonymné oznámenie, je väčšie ako to, že anonymné podanie nie je celkom vhodné, morálne a neviem aké konanie. Ako vždycky treba posudzovať veci v reálnych súvislostiach, keď prídu esesáci a spýtajú sa ma, že či v pivnici sú Židia, a ja im poviem, že nie, hoci tam sú a ja im tým zachránim život, tak áno, ani klamať sa nemá, aj klamanie je škaredé, ale v tej situácii má oprávnenie. Podobne je to aj s tými anonymami. No, ja neviem, že niekto by poslal anonym, že vy ste vykradli banku, nebola by tam žiadna informácia o tom, že tá banka bola vykradnutá a ako ste ju vy mohli vykradnúť, že teraz polícia vás pol roka bude ťahať po výsluchoch, bude to, budú sa o tom písať články v novinách len na základe toho, že niekto napísal anonym na políciu, že pán poslanec Jarjabek vykradol banku. No, nie je to celkom prípad z reality. Možno ste si mohli vymyslieť nejaký lepší, ale teda predpokladám, že taká situácia, že by vás niekto pol roka ťahal po polícii a prokuratúre na základe toho, že niekto napíše anonym a vymyslí si, že ste vykradli banku, nenastane.
P. Paška, predseda NR SR: (2008-07-03):
Konštatujem, že sme tento návrh prijali. Kolegyne, kolegovia, odhlasovali sme všetky prerokované body programu, dovoľte mi, aby som... Pani poslankyňa Laššáková, nech sa páči.
Laššáková, Jana, podpredsedníčka NR SR (2015-12-02):
Ďakujem pekne. Pán spravodajca, zaujmite miesto určené pre spravodajcov. Otváram všeobecnú rozpravu, do rozpravy som nedostala žiadnu písomnú prihlášku, pýtam sa, kto sa hlási do rozpravy ústne. Registrujem, že do rozpravy ústne sa hlási pán poslanec Kuffa. Končím možnosť prihlásiť sa do rozpravy ústne. Nech sa páči, pán poslanec, máte slovo.
Hrnčiar, Andrej, doterajší podpredseda NR SR (2020-03-20):
Pán poslanec Jozef Valocký.
Šeliga, Juraj, podpredseda NR SR (2020-11-05):
Ďakujem. Prezentujme sa, prosím, a hlasujme. (Hlasovanie.) Prítomných 114, za 82, proti nikto, zdržalo sa 31, nehlasoval 1 poslanec. Konštatujem, že túto časť spoločnej správy sme schválili. Nech sa páči.
Zmajkovičová, Renáta, podpredsedníčka NR SR (2013-06-20):
Jedna faktická poznámka na vystúpenie pána poslanca, pán poslanec Madej. Uzatváram prihlásiť s faktickou poznámkou možnosť.
Zemanová, Anna, poslankyňa NR SR (2019-03-26):
Ďakujem pekne za slovo. Mám dva návrhy. Vážený pán predseda, podávam týmto procedurálny návrh, aby sa ako posledný bod programu 43. schôdze Národnej rady Slovenskej republiky zaradil tento nový bod: voľba člena rady Slovenského pozemkového fondu. Odôvodnenia: Národná rada Slovenskej republiky si k dnešnému dňu nesplnila svoju zákonnú povinnosť zvoliť všetkých členov Rady Slovenského pozemkového fondu, ktorých zo zákona volí na základe návrhu výboru. K dnešnému dňu je jeden post stále neobsadený. Druhý procedurálny návrh je v nasledujúcom znení: Národná rada Slovenskej republiky ukladá predsedovi Národnej rady Slovenskej republiky prideliť výboru Národnej rady Slovenskej republiky úlohu predložiť Národnej rade návrh na doplňujúcu voľbu člena Rady Slovenského pozemkového fondu. Odôvodnenie: K dnešnému dňu je neobsadený jeden post... (Ukončenie vystúpenia časomerom.)
Figeľ, Ján, podpredseda NR SR (2014-06-27):
S ďalšou faktickou, nech sa páči, Magdaléna Vášáryová.
Pročko, Jozef, poslanec NR SR (2023-11-21):
Ďakujem, Marek. Škoda, že ťa pani ministerka nepočúvala, pretože naozaj si povedal, že poisťovne majú dáta, poisťovne si mohli zazmluvniť poskytovateľov na budúci a tiež tu mi nedá, aby tu som nereagoval aj na teba, Marek, že rozprávajú tu, že sme mali tri roky zdravotníctvo. No ja musím povedať, Marek, tebe, na teba reagujem, že naozaj sme to zdravotníctvo riadili spôsobom, pokiaľ tam nebol Lengvarský, že sa naozaj tam riadili veci presne tak, ako sa mali, a nekradlo, presto žiadne CT-čká sa nepredražovali, nešli kšefty pre a zamedzili sme kšefty a zamerali sme sa na ľudí. Takže, Marek, na teba reagujem, keď ti bude niekto rozprávať o tom, že sme tu mali my svojich nominantov, tak naozaj ja musím povedať, že aj ty si to riadil a viem, ako si to riadil, že si to čistil od tých, ktorí tam kradli. Takže tu keď ti bude niekto, Marek, rozprávať o tom, na teba reagujem, že, že naši to boli nominanti. Ja musím povedať, spomenul si aj Lengvarského, naozaj je to smutné, pretože naozaj to bol osobný priateľ pani Janky Bittó Cigánikovej, ktorý, ktorý to riadil tak, ako to riadil. Nie všetci naši ľudia, musím spomenúť aj Vlčana, boli naozaj takí, ktorí boli zodpovední. Ale, žiaľbohu, kto nerobí, nerobí chyby. Ale ešte raz, Marek, keď ti tu niekto bude rozprávať o tom, že my sme to riadili, tak naozaj musím povedať, že sme to riadili zodpovedne. Ja by som chcel, škoda, že pani ministerka to nepočúvala, tú rozpravu, aj keď tam sedela. Ja by som sa chcel spýtať, Marek, cez teba pani ministerky, že v čom môžu teda hroziť tie hospodárske škody? Prečo teda druhé legislatívne, skrátené legislatívne konanie, keď už sme tu mali jedno skrátené legislatívne konanie, teraz ide hneď druhé. Toto je vláda, ktorá začína vládnuť skrátenými legislatívnymi konaniami v čase, keď je pohoda a kľud.
Mikloš, Ivan, poslanec NR SR (2015-06-30):
Ďakujem pekne, vážený pán predseda. Vážené panie poslankyne, páni poslanci, v súlade s § 73 zákona o rokovacom poriadku som bol určený za spravodajcu k uvedenému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Jeho súčasťou je aj stanovisko Ministerstva financií. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Pán predseda, prosím, otvorte rozpravu.
Svrček, Miloš, poslanec NR SR (2022-02-11):
Ďakujem pekne za slovo. Pán poslanec Tomáš, veľmi krásne vystúpenie, musím vám normálne tlieskať, herecký výkon ako niekde na Broadwayi. Ale musím vám povedať, že ja sa doslova za vás hanbím, čo ste tu teraz povedali. A ja by som vám možno tak vytiahol hlasovanie zo 43. schôdze zo VII. volebného obdobia. Vtedy 3. apríla 2019 bolo hlasovanie o jedenástej o návrhu poslancov Národnej rady Slovenskej republiky pána Borisa Kollára, Petra Pčolinského a Ľudovíta Gogu na vydanie ústavného zákona, ktorým sa menila ústava. A vtedy sa dával takýto návrh, ktorý riešil presne inštitút referenda, aby došlo k možnosti zníženia kvóra z 50 % na 30 %, čiže aby bolo úspešné referendum pri 30 percentách. A predstavte si, viete, kto bol proti takémuto návrhu? Erik Tomáš. Ten slávny poslanec, ktorý tu hovorí, ktorý sa bije do pŕs, do hrudníka, že ja bojujem za ľudí, ja som ten, kto stojí na strane ľudí, a vy, hnusná, sprostá vláda, koalícia, vy ste proti ľuďom, lebo vy chcete referendum až od ďalšieho volebného obdobia. Tak, pán poslanec, nehnevajte sa, ale že vás hanba nefackuje! Ja by som na vašom mieste chodil jak potkan od hanby po kanáloch. Pretože keď už bojujem za ľudí, tak som aspoň konzistentný vo vyjadreniach. Nie som veľký hrdina v opozícii, že sa tu bijem do pŕs a že bojujem za ľudí, keď sedíte v koalícii v predchádzajúcom volebnom období a hnusne, sproste, alibisticky ste proti takémuto návrhu. Pán Boris Kollár je len konzistentný. On tak ako sa bil za ľudí takýmto predložením takéhoto návrhu v minulom volebnom období v opozícii, tak to predložil aj v tomto volebnom období. Takže vy ste ten posledný, ktorý by tu mal morálne hovoriť o tom... (Prerušenie vystúpenie časomerom. Potlesk. Reakcie z pléna.)
Svrček, Miloš, poslanec NR SR (2021-05-13):
Ďakujem pekne za slovo. Vážený pán predsedajúci, vážená pani ministerka, pani poslankyne, páni poslanci, predseda Národnej rady pridelil návrh vlády na skrátené legislatívne konanie o vládnom návrhu zákona na prerokovanie Ústavnoprávnemu výboru Národnej rady Slovenskej republiky s tým, že o výsledku prerokovania návrhu na skrátené legislatívne konanie bude informovať Národnú radu. Schôdza ústavnoprávneho výboru bola zvolaná na 13. mája 2021 na 8.30 hod., avšak výbor o návrhu nerokoval, pretože nebol uznášaniaschopný. Predseda výboru ma poveril, aby som k uvedenému návrhu plnil úlohu spravodajcu. Vážený pán predsedajúci, prosím, otvorte rozpravu.
Paška, Pavol, predseda NR SR (2012-06-19):
Pán predseda, skúste dať návrh, o čom budeme hlasovať.
Hrušovský, Pavol, podpredseda NR SR (2010-10-20):
Hlasujeme, páni poslanci. (Hlasovanie.) 142 prítomných, 113 za, 2 proti, 26 sa zdržalo, 1 nehlasoval. Návrh sme schválili. Poprosím pána poslanca Janiša, aby z poverenia výboru pre hospodárstvo, výstavbu a dopravu predložil návrh na voľbu predsedu Dozornej rady Fondu národného majetku Slovenskej republiky , ktorý máte ako tlač 88. Poprosím pána poslanca a predsedu výboru pre hospodárstvo a výstavbu, aby Národnej rade predniesol návrh na tajné hlasovanie.
Hrušovský, Pavol, podpredseda NR SR (2011-09-14):
Hlasujeme. (Hlasovanie.) 137 prítomných, 62 za návrh, 26 proti, 49 sa zdržalo. Návrh sme neschválili. Prosím ďalší návrh.
Glváč, Martin, podpredseda NR SR (2017-09-12):
Pani poslankyňa Verešová.
Laurenčík, Milan, podpredseda NR SR (2021-05-27):
Na vaše vystúpenie evidujem štyri faktické poznámky. Končím možnosť prihlásiť sa. Ako prvý vystúpi s faktickou poznámkou pán poslanec Martin Beluský. Nech sa páči.
Grendel, Gábor, podpredseda NR SR (2020-05-19):
Skôr, ako dám slovo pánovi poslancovi Kazdovi s faktickou poznámkou, iba chcem pripomenúť, že ak tento bod neprerokujeme do devätnástej hodiny, tak sa stretneme ráno o deviatej. A ak ho prerokujeme, tak sa stretneme poobede o štrnástej zajtra. Takže s faktickou poznámkou pán poslanec Kazda.
Dubačová, Viera, poslankyňa NR SR (2016-04-28):
Ďakujem veľmi pekne. Vážení kolegovia, vážené milé poslankyne, vážení kolegovia poslanci, na chvíľočku som sa zľakla, lebo bola taká prázdna, prázdny priestor, chcela by som aj ja vystúpiť k tak závažnej veci, ako sú Mečiarove amnestie, pretože si myslím, že tento krok bude prelomový a historický a veľmi dôležitý a že všetci tí pontskí piláti si už poumývali ruky a teraz sa postavíme k tejto problematike ako, ako ľudia. Samotný premiér Fico teda povedal, že amnestie sú právnym suterénom, ale že sa s tým nedá nič urobiť. A ja si myslím, že s tým musíme niečo urobiť, pretože právo nemôže byť nad morálkou. O tom som presvedčená rovnako ako nemecký právny filozof Gustav Radbruch. Je..., a teda aj Európsky súd pre ľudské práva. Gustav Radbruch. V prípade Egona Krenza, bývalého generálneho tajomníka strany NDR, ktorý bol odsúdený za streľbu na hranici počas komunistického systému, Európsky súd prijal Radbruchovu formulu, ktorá hovorí, že zákon nemôže byť povýšený nad morálku. Radbruch túto formulu napísal, keď sa odsudzovali nacistické zločiny. A teda teraz naspäť k nám. Ak je niečo morálnou žumpou, musí sa to dať vyriešiť. Ak to nedokážeme vyriešiť, potom nad nami zostane veľký otáznik, či ide o amnestiu alebo hocijaký iný zákon. Apelujem preto na vás, zrušme túto morálnu žumpu. Mečiarove amnestie, ktorými sa amnestoval sám, keďže SIS-ka patrila pod jeho kompetencie, ako predsedu vlády vtedajšej. A z násilného zavlečenia prezidentovho syna sú teda dôvodne podozriví práve príslušníci a technika tej SIS-ky. Chcem dnes uviesť do tohoto parlamentu ducha Gustava Radbrucha. Chcela by som, aby vás všetkých pobozkal, aby sa tu naozaj dostalo to jeho: „Právo nemôže byť nad morálkou.“ Ďakujem. (Potlesk.)
Zmajkovičová, Renáta, podpredsedníčka NR SR (2013-05-29):
Faktické poznámky na vystúpenie pána poslanca nie sú. Vyhlasujem všeobecnú rozpravu za skončenú. Pani poslankyňa, chcete zaujať stanovisko? (Reakcia navrhovateľky.) Nech sa páči.
Grendel, Gábor, podpredseda NR SR (2021-12-01):
S reakciou na faktické poznámky pán poslanec Marian Kotleba.
Danko, Andrej, predseda NR SR (2020-02-20):
Poprosím, organizáciu v sále mám na starosti ja, vy sa vyjadrite faktickou. Nech sa páči.
Hrušovský, Pavol, podpredseda NR SR (2011-09-14):
Hlasujeme. (Hlasovanie.) 138 prítomných, 76 za návrh, 61 sa zdržalo, 1 nehlasoval. Národná rada návrh zákona, ktorým sa mení a dopĺňa zákon o veterinárnej starostlivosti a o správnych poplatkoch, ktorý sme prerokovávali ako tlač 407, schválila. Poprosím teraz pána poslanca Goliana, aby z poverenia výboru pre pôdohospodárstvo a životné prostredie predložil Národnej rade návrhy hlasovaní k prerokovávanému vládnemu návrhu zákona o tabakových výrobkoch , ktorý prerokovávame ako tlač 408. Pán poslanec Golian.
A. Záborská, poslankyňa: (2001-12-19):
J. Migaš, predseda NR SR: Prezentujme sa a hlasujme. Hlasujeme o tom, aby sme uvedený zákon prerokovali v druhom čítaní. (Hlasovanie.) Prezentovalo sa 79 poslancov, za 59 poslancov, proti 4, zdržalo sa 13, nehlasovali 3. Konštatujem, že sme uvedený návrh schválili. Teraz druhé hlasovanie.
Senko, Ján, poslanec NR SR (2019-09-13):
Pán poslanec, legislatívny proces, ste právnik, takže veľmi dobre to viete a rád to využívate tú právnickú argumentáciu, pozostáva z prvého a druhé čítania, k tomu predbieha návrh zákona. To znamená, je tu otvorená diskusia o návrhu zákona a my môžme viesť slobodnú diskusiu o tom, že či ten návrh v takej forme, ako je podaný, naplní tie ciele alebo nenaplní ciele a je tu možnosť pri druhom čítaní formou pozmeňujúcich, doplňujúcich názorov a návrhov dať zákon do takej podoby, na ktorom sa dohodne plénum Národnej rady, a možno zohľadní aj tie všetky pripomienky a návrhy, ktoré odznejú aj z opozičného tábora. A myslím si, že sa to stalo. Takže nevidím nejaký dramatický, dramatický vývoj, čo sa týka týchto záležitostí. Samozrejme, je tu istým spôsobom dramatika a dráma z vašej strany, ktorá chce verejnosti iba podsunúť túto záležitosť, že sa tu ide niečo takéto diať. Ale ja žiadnu drámu nevidím. A nakoniec aj to, k čomu smeruje tento návrh zákona, smeruje k tomu, že sa po-čú-va-me. A návrh zákona zrejme prejde v takej podobe, ktorý bude vyhovovať väčšine v tomto parlamente. Alebo nebude. Počkajme si na výsledok hlasovania. Ďakujem.
D. Jarjabek, poslanec: (2008-02-12):
No a jeden veselý príklad za všetky, aby som teda dal za pravdu pánovi predsedovi Paškovi. Vy ste sa, vážení, dostali do takej absurdity vo svojich vyjadreniach, kde jeden z vašich lídrov v rámci SDKÚ úplne kľudne konštatuje, v televízii TA3 tuším to bolo, poslanci koalície flagrantne porušili ústavu tým, že konštatovali, že bol porušený zákon. No tak to sú pre mňa také srandičky, s ktorými absolútne sa ani nedá polemizovať, lebo čo je na tom najhoršie a najkomickejšie, tak to je to, že vy to myslíte vážne. Ďakujem za pozornosť. (Potlesk.)
Mikloško, Jozef, poslanec NR SR (2012-05-10):
Múdri ľudia hovoria, že vzdelávanie mladých ľudí je veľmi dôležité najmä v štyroch oblastiach. V matematike, o tom ešte poviem, v klasickej hudbe vzhľadom na rozvíjanie citu a duchovných vecí, v histórii, aby mladí mali vedomie, že nezačínajú na zelenej lúke, ale všetko tu už niekedy bolo, a po štvrté, základné informácie o náboženstve, že existuje aj niečo nad nami. Ako bývalý matematik by som chcel obhájiť miesto matematiky u nás, jej väčšiu rolu na školách. Nie ako strašiaka, ako formu myslenia, nie ako vzorce a dril, ale snahu o abstraktné myslenie, rýchle pamätanie, asociatívny prístup k vedomostiam, vhodné štrukturovanie informácií, rýchly prístup k údajom, ale aj vlastnosti ako výdrž, systematickosť, húževnatosť, trpezlivosť, pracovitosť a tak ďalej. Všetko toto sú atribúty inteligencie, ale aj kvalifikovaného prístupu k počítačom, bez ktorých si dnes nevieme nič teda predstaviť. Záverom by som povedal, že tieto vlastnosti sú každému nutné v živote. V každom povolaní, aj v politike. Preto nebojme sa matematiky a dajme jej to miesto, ktoré jej v našich školách patrí.
J. Pataky, poslanec: (2006-04-19):
Predseda Národnej rady Slovenskej republiky svojím rozhodnutím č. 1598 z 3. apríla 2006 pridelil návrh na zmenu mandátu ženijnej a odmínovacej jednotky ozbrojených síl Slovenskej republiky pôsobiacej v operácii Iracká sloboda na prerokovanie týmto výborom: Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zároveň určil Výbor Národnej rady Slovenskej republiky pre obranu a bezpečnosť, aby pripravil správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Výbor Národnej rady Slovenskej republiky pre obranu a bezpečnosť prerokoval uvedený materiál, neprijal platné uznesenie, nakoľko nebol uznášaniaschopný podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Zahraničný výbor Národnej rady Slovenskej republiky prerokoval návrh na zmenu mandátu ženijnej a odmínovacej jednotky Ozbrojených síl Slovenskej republiky pôsobiacej v operácii iracká sloboda a odporučil Národnej rade Slovenskej republiky, aby podľa čl. 86 písm. k) Ústavy Slovenskej republiky a § 12 ods. 5 zákona č. 321/2002 Z. z. o ozbrojených silách Slovenskej republiky v znení neskorších predpisov vyslovila súhlas so zmenou mandátu ženijnej odmínovacej jednotky Ozbrojených síl Slovenskej republiky pôsobiacej v operácii Iracká sloboda. Odporúča sa Národnej rade Slovenskej republiky prijať návrh na uznesenie, ktoré je súčasťou tejto správy, ktoré máte doložené. Vážený pán predseda, skončil som.
Nicholsonová, Lucia, podpredsedníčka NR SR (2016-05-25):
Pán poslanec Bublavý.
Fico, Robert, predseda vlády SR (2017-10-12):
Vy ste presne, pani poslankyňa, ako pán Sulík. Na jednej strane, keď si pozerám jeho vyjadrenia na Facebooku, hovorí, že náš boj proti dvojitej kvalite potravín je nezmyselný, a potom sadne do súkromného lietadla a ide sa najesť na večeru do Salzburgu. To ste vy. To ste presne vy. A nehovorte o tom, že to bolo tak ďaleko. Bavíme sa o 9 rokoch späť, o 10 rokoch späť. Kde ste boli všetci?! Dnes ste všetci veľkí hrdinovia, majstri sveta, všetci kritizujete. Kde ste boli, keď pravica v roku 2006 odovzdala Slovenské elektrárne talianskej spoločnosti prakticky za korunu, za korunu?! Kde ste boli?! My sme urobili všetko pre to, aby sme získali naspäť Transpetrol, získali sme ho. Zastavili sme pred definitívnou privatizáciou bratislavské letisko. Získali sme matku SPP naspäť do vlastníctva štátu. Urobili sme všetko pre to, aby sa naspäť vrátila vodná elektráreň, perla slovenskej energetiky. Zvláštne, že vám to nevadí, že vaši priatelia pravicoví takto odovzdali perlu slovenskej energetiky talianskej spoločnosti na 30 rokov prakticky zadarmo. To vám nevadí. O tomto jednoducho nikto z vás nechce hovoriť. Ale o tomto je celý problém. Myslím si, že minister hospodárstva Peter Žiga urobil kus perfektnej roboty. Po prvé. Vrátil naspäť do vlastníctva štátu Gabčíkovo, vodnú elektráreň, treba zablahoželať. Po druhé. Urobil všetky kroky, ktoré bolo treba urobiť, aby sa znížila odmena. Ja som tiež tú odmenu považoval za absolútne neprimeranú a vyvodil personálnu zodpovednosť. Čo ste vy podobné urobili? Kedy ste to urobili takéto niečo? Pamätáme sa na platinové sitká za vašej vlády? Pamätáme si vlaky za vašej vlády? Pamätáme si iné veci, keď vaša politická strana bola súčasťou vládnej koalície? Prosím, prosím, veľmi vás prosím, pozrite sa naspäť na pôsobenie vašej strany, pokiaľ ide o účasť vo vláde, a potom sa my dvaja môžme rozprávať. Ale vy nemáte právo povedať absolútne nič. (Potlesk.)
Mora, Ján, poslanec NR SR (2018-05-28):
Kolega Krajniak, ja tak isto uzavriem v podstate takú ďakovnú šnúru za ten tvoj príspevok, lebo bolo to naozaj zaujímavé a vecné. No a tak isto by som ťa chcel vlastne poprosiť, že asi máš bližšie ku štandardnej opozícii ako naša strana, a teda ja verím, že keď tých ostatných nepresvedčíme my, tak možno ich presvedčí tento tvoj príspevok, ktorý si dal v rámci nášho zákona. Ďakujem.
Ledecký, Vladimír, poslanec NR SR (2021-10-20):
Ďakujem, pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
B. Bugár, podpredseda NR SR: (2003-04-24):
(Hlasovanie.) Prítomných 103, za 26, proti je 67, zdržalo sa 7 poslancov, nehlasovali 3. Konštatujem, že tento návrh nebol odsúhlasený. Pán spravodajca.
Sulík, Richard, predseda NR SR (2011-02-04):
Ďakujem. Slovo má pani poslankyňa Jurinová.
Kollár, Boris, predseda NR SR (2022-12-22):
Hlasujeme o námietke. Prosím, prezentujme sa a hlasujeme. (Hlasovanie.) Prítomných 136 poslancov, za 59, proti 70, zdržalo sa 6, nehlasoval 1. Námietka bola zamietnutá.
Jurinová, Erika, podpredsedníčka NR SR (2014-09-11):
Ďakujem pekne. Nech sa páči, do rozpravy prihlásený pán poslanec Viskupič.
Gibalová, Monika, poslankyňa NR SR (2014-10-31):
Ďakujem pekne. Pán predseda, prosím, dajte hlasovať o tom, že predmetný návrh zákona prerokujeme v druhom čítaní.